พระครูปลัดคุณวัฒน์ (วรกร เขมปญฺโญ)

thumbnail
พระครูปลัดคุณวัฒน์ (วรกร เขมปญฺโญ) เป็นภิกษุชาวไทย เป็นพระครูปลัดมีราชทินนามสมณศักดิ์พัดยศฐานานุกรมในพระราชาคณะชั้นธรรม และเป็นเจ้าอาวาสวัดสันปูเลยสะหลีเวียงแก้ว ตำบลสันปูเลย อำเภอดอยสะเก็ด จังหวัดเชียงใหม่
== ประวัติ ==
พระครูปลัดคุณวัฒน์ (วรกร เขมปญฺโญ) นามเดิมชื่อ วรกร วัฒนเดชาวงษ์ เกิดเมื่อวันที่23 มกราคม พ.ศ. 2531 ณ บ้านร้องอ้อ ตำบลสันผีเสื้อ อำเภอเมืองเชียงใหม่ จังหวัดเชียงใหม่ เป็นบุตรของวินัย นามสกุลศรีศิริ กับฤทธิ์ดาวัลย์ นามสกุลวัฒนเดชาวงษ์ (ตันนรา) มีน้องสาวหนึ่งคน
บรรพชาเป็นสามเณรเมื่อวันที่ 8 มีนาคม พ.ศ. 2544 ณ วัดร้องอ้อ (ดอนมูล) ตำบลสันผีเสื้อ อำเภอเมืองเชียงใหม่ จังหวัดเชียงใหม่
อุปสมบทเป็นพระภิกษุ เมื่อวันที่ 18 มกราคม พ.ศ. 2551 ณ พัทธสีมาพระอุโบสถวัดพระธาตุดอยสุเทพราชวรวิหาร ตำบลสุเทพ อำเภอเมืองเชียงใหม่ จังหวัดเชียงใหม่ โดยมี พระคุณท่าน ท่านเจ้าคุณพระธรรมเสนาบดี (ธงชัย สุวณฺณสิริ) รองเจ้าคณะภาค 7 เจ้าอาวาสวัดพระธาตุดอยสุเทพราชวรวิหาร ตำบลสุเทพ อำเภอเมืองเชียงใหม่ จังหวัดเชียงใหม่ เป็นพระอุปัชฌาย์ พระมหาหัทถชัย หตฺถจิตฺโต วัดพระธาตุดอยสุเทพราชวรวิหาร ตำบลสุเทพ อำเภอเมืองเชียงใหม่ จังหวัดเชียงใหม่ เป็นพระกรรมวาจาจารย์ และพระมหาสุนทร สุนฺทโร วัดพระธาตุดอยสุเทพราชวรวิหาร ตำบลสุเทพ อำเภอเมืองเชียงใหม่ จังหวัดเชียงใหม่ เป็นพระอนุสาวนาจารย์ได้รับฉายานามว่า "เขมปญฺโญ"
==การศึกษา/วิทยฐานะ ==
พ.ศ. 2544 สำเร็จการศึกษาประถมศึกษาปีที่ 6 สถานศึกษา โรงเรียนวัดร้องอ้อ ตำบลสันผีเสื้อ อำเภอเมืองเชียงใหม่ จังหวัดเชียงใหม่
พ.ศ. 2547 สำเร็จการศึกษามัธยมศึกษาตอนต้น 1-3 สถานศึกษา ศูนย์การศึกษานอกโรงเรียน อำเภอแม่ริม จังหวัดเชียงใหม่
พ.ศ. 2547 สอบไล่ได้นักธรรมชั้นเอก สถานศึกษา สำนักศาสนศึกษาวัดบุพพาราม (จังหวัดเชียงใหม่) สำนักเรียนคณะจังหวัดเชียงใหม่
พ.ศ. 2550 สำเร็จการคึกษามัธยมศึกษาตอนปลาย 4-6 สถานศึกษา ศูนย์การศึกษานอกระบบและการศึกษาตามอัธยาศัย อำเภอเมืองลำพูน จังหวัดลำพูน
== งานปกครองคณะสงฆ์ ==
พ.ศ. 2554 ได้รับการแต่งตั้งให้เป็น ผู้รักษาการแทนเจ้าอาวาส วัดสันปูเลยสะหลีเวียงแก้ว
พ.ศ. 2557 ได้รับการแต่งตั้งให้ดำรงตำแหน่งทางพระสังฆาธิการ เป็นเจ้าอาวาสประเภทวัดราษฎร์ วัดสันปูเลยสะหลีเวียงแก้ว
== งานด้านสาธารณสงเคราะห์==
พ.ศ. 2555 ได้รับการแต่งตั้งเป็นประธานกรรมการมูลนิธิพระครูบาน้อย เขมปัญโญ
พ.ศ. 2555 ได้รับการแต่งตั้งเป็นประธานศูนย์ศึกษาพระพุทธศาสนาวันอาทิตย์ มูลนิธิพระครูบาน้อย เขมปัญโญ
พ.ศ. 2560 ได้รับการแต่งตั้งเป็น เจ้าสำนักปฏิบัติธรรมประจำจังหวัดเชียงใหม่ แห่งที่ 19 (โดยมติมหาเถรสมาคม)
==งานด้านการศึกษา==
พ.ศ. 2554 ได้รับการแต่งตั้งเป็น เจ้าสำนักศาสนศึกษา (นักธรรม-ธรรมศึกษา,บาลี-บาลีศึกษา) วัดสันปูเลยสะหลีเวียงแก้ว
== สมณศักดิ์,พัดยศ ==
พ.ศ. 2556 ได้รับการแต่งตั้งเป็น"พระครูปลัด" สมณศักดิ์พัดยศฐานานุกรม ในพระราชาคณะชั้นราช พระราชเขมากร (ประยุทธ ภูริทตฺโต) เจ้าอาวาสพระอารามหลวงวัดพระบาทมิ่งเมืองวรวิหาร จังหวัดแพร่
พ.ศ. 2565 ได้รับการแต่งตั้งเป็น"พระครูปลัดคุณวัฒน์" พระครูปลัดมีราชทินนาม สมณศักดิ์พัดยศฐานานุกรม ในพระราชาคณะชั้นธรรม พระธรรมคุณาภรณ์ (เก็ง อาสโภ) ที่ปรึกษาเจ้าคณะภาค 8,ผู้ช่วยเจ้าอาวาสพระอารามหลวงวัดไตรมิตรวิทยาราม กรุงเทพมหานคร
==รางวัลเชิดชูเกียรติคุณ==
พ.ศ. 2560 ได้เข้ารับพระราชทานรางวัลเสาเสมาธรรมจักร ผู้ทำคุณประโยชน์ต่อพระพุทธศาสนา กรมการศาสนา กระทรวงวัฒนธรรม
ในการนี้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินเป็นองค์ประธานในพิธี
พ.ศ. 2565 ได้เข้ารับประทานปริญญาพุทธศาสตรดุษฎีบัณฑิตกิตติมศักดิ์ (ปริญญาเอกกิตติมศักดิ์เชิดชูเกียรติคุณ) สาขาวิชาสังคมสงเคราะห์ศาสตร์ สภามหาวิทยาลัยมหาจุฬาลงกรณราชวิทยาลัย
ในการนี้เจ้าพระคุณสมเด็จพระอริยวงศาคตญาณ (อัมพร อมฺพโร) สมเด็จพระสังฆราช สกลมหาสังฆปริณายก เสด็จพระดำเนินเป็นองค์ประธานในพิธีประสาทปริญญาแก่นิสิตผู้สำเร็จการศึกษา ผู้ได้รับปริญญากิตติมศักดิ์เชิดชูเกียรติคุณ และเข็มมหาวิทยาลัยเชิดชูเกียรติคุณมหาวิทยาลัยมหาจุฬาลงกรณราชวิทยาลัย
== อ้างอิง ==
== แหล่งข้อมูลอื่น ==
http://www.dra.go.th/th/cmsdetail-15-17-1-1244.html 
http://mahathera.onab.go.th/index.php?url=mati&id=7596
ภิกษุในสังกัดคณะสงฆ์มหานิกาย
เจ้าอาวาส
ฐานานุกรม
บุคคลจาก กศน.
บุคคลจากอำเภอเมืองเชียงใหม่
ผู้ได้รับพระราชทานรางวัลเสาเสมาธรรมจักร
ภิกษุจากจังหวัดเชียงใหม่